钦定古今图书集成/明伦汇编/闺媛典/第314卷 > 皇清四十七 > 蒋氏女
## 钦定古今图书集成/明伦汇编/闺媛典/第314卷 > 皇清四十七 > 蒋氏女

按《武进县志》：蒋氏女者，唐子华为其子祖武纳聘，未嫁而祖武死。女闻讣，泣谓父母曰：“儿虽未归唐，然一与之盟，义不可改。儿今欲往唐氏成服” ，父母兄弟诸姑伯姊咸阻之，恐出于一时之感激而难以终身也。女曰：“不从吾志，今日即吾毕命之时矣。” 其家不能，强从之。至唐涕泣悲哀，终身未尝见齿。四十馀年坐卧一室，虽兄弟子侄，罕见其面，竟以处女终其身。